VENDIM
Nr. 13, datë 25.2.2015

PËR SHPËRNDARJEN  E FONDIT PËR PROGRAMIN “SHQIPËRIA DIXHITALE”, THIRRJA E PARË, PJESË E FONDIT PËR ZHVILLIMIN E RAJONEVE

Në mbështetje të nenit 100 të Kushtetutës dhe të nenit 15 e të aneksit 3, të ligjit nr. 160/2014, datë 27.11.2014, “Për buxhetin e vitit 2015”, Komiteti për Zhvillimin e Rajoneve

VENDOSI:

1. Shpërndarjen e fondeve për projekte të programit “Shqipëria Dixhitale”, pjesë e Fondit për Zhvillimin e Rajoneve, për vitin 2015, në vlerën 523 650 000 (pesëqind e njëzet e tre milion e gjashtëqind e pesëdhjetë mijë) lekë, sipas tabelës 1, bashkëlidhur këtij vendimi.
2. Të gjitha njësitë e qeverisjes qendrore, vendore, si edhe institucionet dhe organizatat për zhvillim, agjencitë zbatuese e zhvillimore qendrore e vendore, projektet e të cilave miratohen për t’u financuar, sipas pikës 1, të këtij vendimi, brenda një jave nga data e publikimit të tij në Fletoren Zyrtare, duhet të paraqesin pranë sekretariatit teknik, në Ministrinë e Inovacionit dhe Administratës Publike, kalendarin me të gjitha afatet e parashikuara për fazat e prokurimit publik e të zbatimit të punimeve të ndërtimit e përdorimit të fondeve, si dhe emrin e personit përgjegjës për ndjekjen e zbatimit të punimeve.
3. Autoritetet kontraktuese, për projektet sipas pikës 1, të këtij vendimi, duhet të kryejnë procedurat e prokurimit publik dhe të lidhjes së kontratës përkatëse për zbatimin e punimeve të ndërtimit deri në fillim të tremujorit të dytë të vitit 2015. Për fondet e projekteve të paprokuruara sipas këtij afati, Komiteti për Zhvillimin e Rajoneve ka të drejtën për të rishqyrtuar financimin dhe për të rishpërndarë fondet e këtij financimi për një projekt tjetër.
4. Ngarkohet sekretariati teknik, në Ministrinë e Inovacionit dhe Administratës Publike, të kryejë monitorimin dhe raportimin e ecurisë së zbatimit të projekteve, pranë Sekretariatit të Përgjithshëm të Komitetit për Zhvillimin e Rajoneve, në Kryeministri, sipas kalendarit të paraqitur nga autoritetet kontraktuese, në përputhje në pikën 2, të këtij vendimi.
5. Ngarkohen ministri i Shtetit për Inovacionin dhe Administratën Publike, ministri i Financave dhe Sekretariati i Përgjithshëm i Komitetit për Zhvillimin e Rajoneve, në Kryeministri, për zbatimin e këtij vendimi.
Ky vendim hyn në fuqi pas botimit në Fletoren Zyrtare.

KRYETARI
Edi Rama

	Tabela 1. Projektet për financim për programin Shqipëria Dixhitale, FZHR 2015

	
	
	
	
	
	

	Nr.
	Autoriteti kontraktues
	Emërtimi i projektit
	Vlera e plotë e projektit (lekë)
	Vlera e financimit për vitin 2015 (lekë)
	Vlera e financimit për vitin 2016 (lekë)

	
	
	
	
	
	

	1
	Agjencia Kombëtare e Shoqërisë së Informacionit
	Kontrata kuadër për shkrim projektesh në favor të zgjidhjeve smartcity për bashkitë.
	10,000,000 
	7,000,000 
	3,000,000 

	2
	Ministria e Mirëqenies Sociale dhe Rinisë
	Ngritja e regjistrit elektronik për personat me aftësi të kufizuar
	175,100,000 
	122,299,104 
	52,800,896 

	3
	Agjencia Kombëtare e Shoqërisë së Informacionit
	Platforma Qeveritare e Ndërveprimit.
Riinxhinierim e modernizim të 51 proceseve të punës G2G, Zgjerim me 21 shërbime të reja elektronike G2G, G2C dhe G2B dhe shtimi i 6 shërbime të reja në portalin qeveritar e-albania.al. Versioni 1.0
	235,171,040 
	165,255,836 
	69,915,204 

	4
	Agjencia Kombëtare e Shoqërisë së Informacionit
	E-Ekzaminime (Sistemi i menaxhimit të radhës për ekzaminime të avancuara mjekësore)
	57,720,000 
	57,720,000 
	-   

	5
	Ministria e Punëve të Brendshme
	Sigurimi i infrastrukturës teknike për menaxhimin qendror të provimeve dhe rekrutimeve për Departamentin e Administratës publike
	21,627,060 
	21,627,060 
	-   

	6
	Instituti i Sigurimeve Shoqërore dhe Shëndetësore
	Zgjerimi i shërbimeve të ISSH-së 
	51,408,000 
	51,408,000 
	-   

	7
	Ministria e Punëve të Brendshme
	Përdorimi i platformës "Cloud" për rritjen e efikasitetit në menaxhimin e burimeve njerëzore në administratën publike
	6,040,000 
	6,040,000 
	-   

	8
	Bashkia Korçë
	Rritja e sigurisë së qytetarëve përmes monitorimit digjital
	89,000,000 
	62,300,000 
	26,700,000

	9
	Agjencia Kombëtare e Shoqërisë së Informacionit
	Përmirëso qytetin
	30,000,000 
	30,000,000 
	-   

	TOTALI
	676,066,100 
	523,650,000 
	152,416,100 


[bookmark: RANGE!A1:F16]

Shënim
1. “Vlera e plotë e projektit” përfaqëson vlerën brenda së cilës caktohet fondi limit për prokurimin e zbatimit të punimeve (kur nuk ka financim tjetër nga NJQV-të).
2. “Vlera e financimit për vitin 2015” tregon vlerën e financimit që vihet në dispozicion nga buxheti i Fondit për Zhvillimin e Rajoneve për vitin 2015.
3. Diferenca financimit të vlerës së plotë (mbas prokurimit) me vlerën e financimit për vitin 2015 do të financohet nga FZHR-ja për vitin 2016.
4. Për projektin me nr. 8 (Rritja e sigurisë së qytetarëve përmes monitorimit digjital), autoriteti kontraktues (bashkia Korçë) duhet të marrë konfirmimin nga Ministria e Punëve të Brendshme për standardet e përcaktuara në projekt, përpara fillimit të zbatimit të punimeve.

